AHOLIGA KOMMUNAL XIZMAT KOʻRSATISHNI TAKOMILLASHTIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2022-04-05)

Oʻzbekiston Respublikasi Prezidentining “Kommunal xizmat koʻrsatish sohasida iqtisodiy islohotlarni chuqurlashtirishning yangi bosqichi toʻgʻrisida” 2001-yil 17-apreldagi PF-2832-son Farmoniga muvofiq hamda uy-joy mulkdorlari shirkatlarining samarali faoliyat koʻrsatishi uchun zarur shart-sharoitlar yaratish, aholiga koʻrsatiladigan kommunal xizmatlar sifatini oshirish, kommunal xizmatlar haqining toʻliq va oʻz vaqtida toʻlanishi yuzasidan kollektiv masʼuliyatni kuchaytirish maqsadida Vazirlar Mahkamasi qaror qiladi: 1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari: tasdiqlangan jadvallarga muvofiq uy-joy mulkdorlari shirkatlari tashkil etilishiga koʻra uy-joylardan foydalanish boshqarmalari va tashkilotlarini tugatsinlar yoki ularni uy-joy mulkdorlari shirkatlari bilan shartnomalar boʻyicha uy-joylarga xizmat koʻrsatuvchi xususiy va boshqa nodavlat pudrat tashkilotlariga aylantirsinlar; uy-joy mulkdorlari shirkatlari tashkil etishning tasdiqlangan jadvallari amalga oshirilishini taʼminlash uchun 1991-yilgacha qurilgan koʻp kvartirali uy-joylarni dastavval mukammal taʼmirlash chora-tadbirlarini koʻrsinlar, taʼmirlashni Qoraqalpogʻiston Respublikasi budjeti, viloyatlar va Toshkent shahri mahalliy budjetlari va budjetdan tashqari manbalar hisobiga mablagʻ bilan taʼminlasinlar; uy-joy mulkdorlari shirkatlarini omborxonalar va xoʻjalik ehtiyojlari uchun zarur boʻlgan turar joyga moʻljallanmagan binolar, shuningdek moddiy-texnika resurslari va jihozlar bilan taʼminlashga koʻmaklashsinlar; ikki oy muddatda faoliyat koʻrsatayotgan har bir uy-joy mulkdorlari shirkati yer uchastkasi chegaralarini belgilasinlar va ularga belgilangan tartibda uchastkadan foydalanish huquqi yuzasidan davlat dalolatnomasi bersinlar. Belgilab qoʻyilsinki, yangi tashkil etilgan uy-joy mulkdorlari shirkatlariga yer uchastkalaridan foydalanish huquqi yuzasidan davlat dalolatnomasi ular davlat roʻyxatidan oʻtkazilgandan keyin ikki oy mobaynida beriladi. Toshkent shahar hokimligi 2001-yil mobaynida shahardagi tumanlar kommunal-foydalanish boshqarmalarini tugatsin va ular negizida uy-joy mulkdorlari shirkatlariga, korxonalar va tashkilotlarga shartnoma asosida xizmat koʻrsatuvchi xoʻjalik hisobidagi avariya-tiklash xizmatlari tashkil etsin. 2. Belgilansinki: xususiy uy-joy mulkdorlari shirkatlari balansida boʻlgan turar joyga moʻljallanmagan binolarni va boshqa mol-mulkni ijaraga berishdan, shuningdek xususiy uy-joy mulkdorlari shirkatlariga tegishli boʻlgan hududdagi yakka tartibdagi garajlar va boshqa imoratlar egalaridan foydalanish xarajatlari uchun tushadigan mablagʻlar, ulardan keyinchalik aylanma mablagʻlarni toʻldirishda, uy-joyni mukammal tuzatish uchun moddiy-texnika resurslari zaxirasini yaratishda foydalanish uchun shirkatlarning depozit hisob raqamlariga oʻtkaziladi. 3. Tijorat banklariga xususiy uy-joy mulkdorlari shirkatlariga joriy va mukammal taʼmirlashni amalga oshirish uchun zarur boʻlgan moddiy-texnika resurslari, asbob-anjomlar va jihozlar sotib olish uchun Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari kafilligi ostida imtiyozli kreditlar berish tavsiya etilsin. 4. Mamlakatning barcha hududi uchun kommunal xizmatlar tarif siyosatining yagona prinsiplarini joriy etish maqsadida “Oʻzkommunxizmat” agentligi Oʻzbekiston Respublikasi Moliya vazirligi, Makroiqtisodiyot va statistika vazirligi bilan birgalikda: bir oy muddatda kommunal xizmatlarga tariflarni shakllantirishda xarajatlar tarkibini aniqlash metodikasini qayta ishlab chiqsin va belgilangan tartibda tasdiqlasin; 2002-yil 1-yanvargacha boshqa manfaatdor tashkilotlar bilan birgalikda gaz, suv, issiqlik taʼminoti, markaziy isitish va kanalizatsiya xizmatlari koʻrsatishda texnologik nobudgarchiliklarning cheklangan normativlarini ishlab chiqsin va belgilangan tartibda tasdiqlasin. Vazirlar Mahkamasining 2001-yil 29-yanvardagi 47-f-son farmoyishiga muvofiq Vazirlar Mahkamasining Axborot-tahlil boshqarmasi huzurida tashkil etilgan kommunal xizmatlarga tarif siyosati boʻyicha doimiy ishlovchi ishchi guruh Oʻzbekiston Respublikasi Moliya vazirligi bilan birgalikda mahalliy boshqaruv organlari tomonidan tasdiqlanadigan uy-joy kommunal xizmatlarga tariflar, shuningdek kommunal xizmatlar koʻrsatuvchilarga tariflardagi farqni qoplash uchun budjetdan ajratiladigan mablagʻlardan maqsadli foydalanilishi ustidan doimiy monitoring olib borilishini taʼminlasin. 5. Mablagʻlar yigʻilishini takomillashtirish maqsadida fuqarolarning arizalari boʻyicha ularning ish joyidagi ish haqidan tegishlicha ushlab qolish yoʻli bilan uy-joy-kommunal xizmatlar uchun haq toʻlanishini tashkil etish amaliyotini keng qoʻllasinlar. Aholi tomonidan kommunal xizmatlar uchun toʻlovlar har bir tijorat banki muassasasi va toʻlov qabul qilish kassalari orqali toʻlanadi. 7. Belgilansinki, uy-joy mulkdorlari va uy-joyni ijaraga oluvchilar: kommunal xizmatlar uchun avans sifatida toʻlangan toʻlovlarga, ushbu davrda tegishli tariflar koʻpaygan taqdirda qoʻshimcha haq toʻlashdan ozod etiladilar (oʻn ikki oydan ortiq boʻlmagan davr uchun); mavjud qarzlar ular tomonidan 2001-yil 1-iyulgacha boʻlgan davrda toʻlangan taqdirda muddati oʻtkazib yuborilgan toʻlovlar summasidan penya toʻlashdan ozod etiladilar; uy-joy-kommunal xizmatlar uchun 2001-yil 1-yanvargacha vujudga kelgan qarzlarni “Indeksatsiya” maxsus hisob raqamlaridan omonatlarni muddatidan oldin olish hisobiga toʻlashlari mumkin, ushbu mablagʻlar tegishli bank tomonidan omonatchilarning belgilangan namunadagi toʻlov topshiriqnomasi asosida naqdinasiz hisob-kitob yoʻli bilan uy-joy-kommunal xizmatlar koʻrsatuvchi hamda elektr energiyasi yetkazib beruvchi korxonalarga oʻtkaziladi. 8. Quyidagilar: Uy-joyning umumiy foydalaniladigan joylariga texnik xizmat koʻrsatish va kommunal xizmatlar koʻrsatish boʻyicha namunaviy shartnoma (kontrakt) 1-ilovaga muvofiq; 9. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Oʻzkommunxizmat” agentligi va fuqarolarning oʻzini oʻzi boshqarish organlari (mahalla qoʻmitalari) bilan birgalikda: Nukus shahrida, viloyat markazlarida va Toshkent shahrida uy-joy mulkdorlari shirkatlari xodimlari va aholi bilan kommunal xizmat koʻrsatish sohasini isloh qilish, shirkatlar faoliyatini tashkil etish va ularning aholiga kommunal xizmatlar koʻrsatuvchi korxonalar bilan oʻzaro munosabatlari masalalari boʻyicha doimiy ishlovchi seminarlar tashkil etsinlar; uy-joy-kommunal xizmatlar uchun oʻz vaqtida hisob-kitob qilish yuzasidan kollektiv masʼuliyat tizimi samarali faoliyat koʻrsatayotgan tumanlarning toʻplangan ijobiy tajribasini ommalashtirishga doir kechiktirib boʻlmaydigan chora-tadbirlar koʻrsinlar. 10. Hukumatning 3-ilovaga muvofiq ayrim qarorlari oʻz kuchini yoʻqotgan deb hisoblansin. 11. Oʻzbekiston Respublikasi Adliya vazirligi “Oʻzkommunxizmat” agentligi, boshqa manfaatdor vazirliklar va idoralar bilan birgalikda amaldagi qonun hujjatlariga mazkur qarorga muvofiq tegishli oʻzgartirish va qoʻshimchalar kiritish toʻgʻrisida bir oy muddatda takliflar kiritsin. 12. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin. Keyingi oʻrinlarda “Buyurtmachi” deb ataladigan _________________ ________________uy-joy mulkdorlari (Yagona buyurtmachi xizmati, Xususiy uy-joy mulkdorlari shirkati) bir tomondan, Ustav asosida va uy-joy fondidan foydalanish korxonasi nomidan ish koʻruvchi, keyingi oʻrinlarda “Bajaruvchi” deb ataluvchi_____________________ikkinchi tomondan, mazkur shartnoma (kontrakt)ni quyidagilar toʻgʻrisida tuzdilar. 1.__________________________shahar,__________________tuman____________________________koʻchasi, ______________________uydagi manzilda joylashgan umumiy maydoni_________kv.m. boʻlgan uy-joyning umumiy foydalaniladigan obyektlarini texnik xizmat koʻrsatish uchun dalolatnoma boʻyicha “Buyurtmachi” topshiradi, “Bajaruvchi” esa qabul qilib oladi. 2. Texnik xizmat koʻrsatiladigan umumiy foydalaniladigan obyektlar: tom; yoʻlaklar; lift xoʻjaligi; texnik yertoʻlalar; bittadan ortiq kvartiraga xizmat koʻrsatuvchi muhandislik-texnik asbob-uskunalar va tarmoqlar; shaxtalar — (lift, axlat oʻtish, gaz oʻtish shaxtalari). 3. Kvartiralar ichidan oʻtuvchi muhandislik-texnik asbob-uskunalar va tarmoqlarning xizmat koʻrsatish chegaralari: joʻmrakkacha suv quvurlari shahobchalari; radiatorgacha isitish tizimi; gaz tarmoqlari, shu jumladan gaz plitasi; joʻmrakkacha issiq suv taʼminoti tarmogʻi. 4. “Bajaruvchi” quyidagilarni oʻz zimmasiga oladi: turar joydan texnik foydalanishning yagona qoidalari va normalariga rioya qilgan holda umumiy foydalaniladigan obyektlarga texnik xizmat koʻrsatilishini taʼminlash; umumiy foydalaniladigan joylarni, uy ichki va kvartira ichki muhandislik tarmoqlarini (sovuq suv taʼminoti, issiq suv taʼminoti, kanalizatsiya, issiqlik tirgaklari va tarmoqlari, tom va zinapoya kataklari) zarur holatda saqlashni taʼminlovchi mukammal va joriy tuzatish ishlarini bajarish; “Buyurtmachi”dan asbob-uskunalar nosozligi toʻgʻrisida yozma buyurtma tushganda: a) sovuq va issiq suv taʼminoti va isitish asbob-uskunalarini 4 soatdan kechikmay tuzatish; b) tomdan chakka oʻtishini bir kecha-kunduzda tuzatish; v) umumiy foydalaniladigan joylardagi elektr uskunalari nosozligini 1 kecha-kunduzda tuzatish; g) avariya tusidagi nosozlikni darhol tuzatish; kommunal xizmatlar (issiq va sovuq suv berish, kanalizatsiya, isitish, gaz, axlatni chiqarish) oʻz vaqtida koʻrsatilishini taʼminlash; turar joyning yertoʻlasiga va tomiga begona shaxslarning kirishini toʻsish; ish sifatining kafolatlangan darajasi va miqdori buzilishi munosabati bilan “Bajaruvchi”ning aybi bilan kelib chiqqan zararlarni “Buyurtmachi”ga qoplash. 5. “Burtmachi” quyidagilarni oʻz zimmasiga oladi: mazkur shartnoma boʻyicha umumiy foydalaniladigan joylarga texnik xizmat koʻrsatish ishlari bajarilganligi, kommunal xizmatlar koʻrsatilganligi uchun oʻz vaqtida, biroq hisobot oyidan keyingi oyning 10-kunidan kechikmay haq toʻlash; turar joylardan texnik foydalanishning yagona qoidalari va normalariga hamda turar joylardan va uy atrofidagi hududdan foydalanish qoidalariga muvofiq umumiy foydalaniladigan joylardan foydalanish; kvartirada yoki turar joyga kirish joylarida oʻrnatilgan barcha oʻlchov priborlarining saqlanishi va uzluksiz ishlashini taʼminlash, ular ishdan chiqqan taqdirda bir kecha-kunduzdan kechikmay “Bajaruvi”ga yozma ravishda xabar berish; muhandislik kommunikatsiyalarini ivirsitmaslik va ularning oldini toʻsib qoʻymaslik hamda sanitariya va yongʻinga qarshi talablarga rioya qilishini taʼminlash; avariya vaziyatida istalgan vaqtda “Bajaruvchi”ga turar joyga kirish imkoniyatini berish. 6. “Buyurtmachi” quyidagi huquqlarga egadir: mazkur shartnomaga muvofiq ishlar notoʻliq va sifatsiz bajarilgan taqdirda umumiy foydalaniladigan joylarga texnik xizmat koʻrsatish boʻyicha koʻrsatilgan xizmatlar uchun haq toʻlash summasi qayta hisoblab chiqilishini “Bajaruvchi”dan talab qilish; ishlar “Bajaruvchi” tomonidan oʻz vaqtida bajarilmagan taqdirda ushbu ishlarni oʻz kuchlari bilan bajarish, xarajatlarni esa “Bajaruvchi”ning hisobiga oʻtkazish; umumiy foydalaniladigan joylarga texnik xizmat koʻrsatishga va koʻrsatilgan kommunal xizmatlarga yoʻnaltirilgan pul mablagʻlaridan foydalanish toʻgʻrisidagi hisobotni talab qilish; “Bajaruvchi” bilan kelishmovchiliklar kelib chiqqan taqdirda sudga murojaat qilish. Oʻz majburiyatlari muddatida bajarilmaganda yoki zarur darajada bajarilmaganda “Bajaruvchi” “Buyurtmachi”ga muddati oʻtkazib yuborilgan har bir kun uchun xizmat koʻrsatish yoki xizmatlar qiymatining 1 foizi miqdorida penya toʻlaydi. Undirilgan penya miqdori ishlar (xizmatlar)ning umumiy qiymatidan ortiq boʻlishi mumkin emas. 7. “Bajaruvchi” quyidagi huquqlarga egadir: materiallar, energiya manbalari, yoqilgʻi va hokazolar narxlari oshgan taqdirda umumiy foydalaniladigan joylarga texnik xizmat koʻrsatish uchun haq toʻlash tarifini qayta koʻrib chiqish toʻgʻrisidagi taklif bilan, biroq bir yilda bir martadan koʻp emas, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga murojaat qilish; muddati oʻtkazib yuborilgan har bir kun uchun kechiktirilgan toʻlovlar summasining 0,5 foizi miqdorida penya hisoblash; ikki oy va undan koʻp vaqt davomida kommunal xizmatlar uchun haq toʻlanmagan taqdirda (uzishdan 3 kun oldin isteʼmolchini suv va gaz taʼminoti manbalaridan uzib qoʻyish, “Buyurtmachi” hisobidan haq toʻlangandan keyin ulash; “Buyurtmachi” bilan kelishmovchiliklar kelib chiqqan taqdirda Oʻzbekiston Respublikasi qonunchiligida belgilangan tartibda sudga murojaat qilish. 8. Mazkur Shartnoma 200____ yil “______” _________dan 200_____yil “_____”___________gacha muddatga tuzildi. 9. Mazkur Shartnoma imzolangan paytdan boshlab kuchga kiradi. 10. Mazkur Shartnoma shartlari, agar ushbu oʻzgarishlar uchinchi shaxslarning huquqlari va qonuniy manfaatlariga zarar yetkazmasa, tomonlarning kelishuviga binoan Oʻzbekiston Respublikasi qonunchiligiga muvofiq oʻzgartirilishi mumkin. 11. Shartnoma bir xil yuridik kuchga ega boʻlgan ikki nusxada tuzildi. Bir nusxa “Buyurtmachi”da ikkinchi nusxasi “Bajaruvchi”da qoladi. Buyurtmachi‎‎ ‎ Bajaruvchi‎ Manzil:_____________________‎____________________________‎Bank hisob raqami:___________‎FO_________________________‎Soliq toʻlovchining identifikatsiya raqami______________________‎ ‎ Manzil:_____________________ ‎____________________________ ‎Bank hisob raqami:___________ ‎FO_________________________ ‎Soliq toʻlovchining identifikatsiya raqami______________________‎ 1. Oʻzbekiston Respublikasi Xalq Komissarlari Sovetining “Oʻzbekiston SSR shaharlarida dvorniklar toʻgʻrisidagi Nizomni tasdiqlash toʻgʻrisida” 1943-yil 31-maydagi 649-son qarori. 2. KPSS Markaziy Komiteti va SSSR Ministrlar Sovetining “Mamlakatda sogʻliqni saqlashni yanada yaxshilash va meditsina fanini rivojlantirish tadbirlari toʻgʻrisida” 1968-yil 5-iyuldagi qarori yuzasidan Oʻzbekiston Kompartiyasi Markaziy Komiteti va Oʻzbekiston SSR Ministrlar Sovetining 1968-yil 8-avgustdagi 386-son qarori (OʻzSSR QT, 1968y., 6-son, 42-modda) 12-bandining “v” kichik bandi. 3. SSSR Ministrlar Sovetining “Shaxsiy pensiyalar toʻgʻrisidagi Nizomni tasdiqlash haqida” 1977-yil 19-dekabrdagi 1128-son qarori yuzasidan Oʻzbekiston SSR Ministrlar Sovetining 1978-yil 14-yanvardagi 11-son qarori (OʻzSSR QT, 1978-y., 1-son, 2-modda)ga ilova qilingan Shaxsiy pensiyalar toʻgʻrisidagi Nizomning 27-28-bandlari. 4. KPSS Markaziy Komiteti va SSSR Ministrlar Sovetining “Ulugʻ Vatan urushi qatnashchilarining moddiy-maishiy sharoitlarini yanada yaxshilash tadbirlari toʻgʻrisida” 1978-yil 10-noyabrdagi 907-son qarori yuzasidan Oʻzbekiston Kompartiyasi Markaziy Komiteti va Oʻzbekiston SSR Ministrlar Sovetining 1978-yil 11-dekabrdagi 738-son qarori (OʻzSSR QT, 1978-y., 12-son, 44-modda) 2-bandining “d” kichik bandi. 5. SSSR Ministrlar Sovetining “harbiy xizmatchilar, harbiy xizmatdan isteʼfoga chiqarilgan shaxslar va ularning oilalari uchun imtiyozlar toʻgʻrisidagi Nizomni tasdiqlash haqida” 1981-yil 17-fevraldagi 193-son qarori yuzasidan Oʻzbekiston SSR Ministrlar Sovetining 1981-yil 2-martdagi 179-son qaroriga ilova qilingan harbiy xizmatchilar, harbiy majburiyatlilar, harbiy xizmatdan isteʼfoga chiqarilgan shaxslar va ularning oilalari uchun imtiyozlar toʻgʻrisidagi Nizomning 25-26-bandlari. 6. SSSR Ministrlar Sovetining “Vatan urushi nogironlari va halok boʻlgan harbiy xizmatchilarning oilalari uchun imtiyozlar toʻgʻrisidagi Nizomni tasdiqlash haqida” 1981-yil 23-fevraldagi 209-son qarori yuzasidan Oʻzbekiston SSR Ministrlar Sovetining 1981-yil 2-martdagi 182-son qaroriga ilova qilingan Vatan urushi nogironlari va halok boʻlgan harbiy xizmatchilarning oilalari uchun imtiyozlar toʻgʻrisidagi Nizomning 17-bandi. 7. Oʻzbekiston SSR Ministrlar Sovetining 1981-yil 7-iyuldagi 544-son qarori (OʻzSSR QT, 1981-y., 7-son, 21-modda) bilan tasdiqlangan Vatan urushi invalidlariga va boquvchisidan judo boʻlganligi sababli halok boʻlgan harbiy xizmatchi uchun pensiya olayotgan oilalarga turar joy maydoni va kommunal xizmatiga haq toʻlash, shuningdek, Vatan urushi invalidlariga passajir transportida qatnash yuzasidan imtiyozlar berish tartibi toʻgʻrisidagi Nizomning I boʻlimi. 8. Oʻzbekiston SSR Ministrlar Sovetining “Oʻzbekiston SSRda Vatan urushining invalidlari va halok boʻlgan harbiy xizmatchilarning oilalari uchun belgilangan imtiyozlar toʻgʻrisida hamda SSSR Ministrlar Sovetining 1981-yil 23-fevraldagi 209-son qarorida koʻrsatilgan imtiyozlarni qoʻllanish tartibi haqida” 1981-yil 11-maydagi 407-son qarori (OʻzSSR QT, 1981y., 5-son, 15-modda) bilan tasdiqlangan Vatan urushi invalidlari va halok boʻlgan harbiy xizmatchilarning oilalari uchun belgilangan imtiyozlar roʻyxati III boʻlimining 3-bandi va IV boʻlimi. 9. KPSS Markaziy Komiteti va SSSR Ministrlar Sovetining “Ulugʻ Vatan urushi qatnashchilarining, halok boʻlgan harbiy xizmatchilarning oilalari, Sovet Ittifoqi qahramonlari va Shuhrat ordenining uchala darajasi bilan mukofotlangan kishilarning moddiy-maishiy sharoitlarini yanada yaxshilash masalasi boʻyicha” 1984-yil 26-iyuldagi 812 va 813-son qarorlari yuzasidan Oʻzbekiston SSR Ministrlar Sovetining 1984-yil 4-sentabrdagi 456-son qarori 1-bandi “i” kichik bandining beshinchi xat boshi, “k” va “l” kichik bandlari va 2-bandining “g” kichik bandi. 10. KPSS Markaziy Komiteti va SSSR Ministrlar Sovetining “Ulugʻ Vatan urushi qatnashchilari uchun tayinlangan imtiyozlarni Leningrad shahri qamalda boʻlgan davrda shaharning korxonalari, muassasalari va tashkilotlarida ishlagan hamda “Leningrad mudofaasi uchun” medali bilan mukofotlangan grajdanlarga joriy etish toʻgʻrisida” 1985-yil 14-maydagi 416-son qarori yuzasidan Oʻzbekiston SSR Ministrlar Sovetining 1985-yil 14-iyundagi 311-son qarori (OʻzSSR QT, 1985y., 6-son, 26-modda) 1-bandining “a” kichik bandi. 11. KPSS Markaziy Komiteti va SSSR Ministrlar Sovetining “Aholi salomatligini yanada yaxshilash va sogʻliqni saqlashning moddiy-texnika bazasini mustahkamlash chora-tadbirlari toʻgʻrisida” 1988-yil 20-iyundagi 764-son qarori yuzasidan Oʻzbekiston SSR Ministrlar Sovetining 1988-yil 31-oktabrdagi 392-son qarori 19-bandi “j” kichik bandining toʻrtinchi xatboshi. 12. Oʻzbekiston SSR Ministrlar Sovetining “Oʻzbekiston Koʻrlar jamiyatining moddiy-texnika bazasini mustahkamlash va uning sotsial sohasini rivojlantirish choralari toʻgʻrisida” 1990-yil 28-iyundagi 251-son qarori (OʻzSSR QT, 1990y., 6-son, 21-modda)ning 7-bandi. 15. Oʻzbekiston SSR Prezidenti huzuridagi Vazirlar Mahkamasining “Oʻzbekiston SSR Energetika va elektrlashtirish vazirligi tizimidagi hamda SSSR Energetika va elektrlashtirish vazirligining Oʻzbekiston SSR hududida joylashgan korxonalaridagi kadrlarni mustahkamlash boʻyicha ayrim chora-tadbirlar toʻgʻrisida” 1991-yil 1-iyundagi 152-son qarori. 16. Oʻzbekiston Respublikasi Prezidenti huzuridagi Vazirlar Mahkamasining “Pensiyalar, stipendiyalar va noishlab chiqarish soha xodimlarining lavozim maoshlari miqdorlarini oshirish toʻgʻrisida” 1992-yil 8-yanvardagi 3-son qarori 5-bandining turar joy-kommunal xizmatlar boʻyicha imtiyozlarni joriy qilishga oid qismi. 17. Oʻzbekiston Respublikasi Prezidenti huzuridagi Vazirlar Mahkamasining “Oʻzbekiston Respublikasi Prezidentining “Respublika oliy va oʻrta maxsus oʻquv yurtlarining professor-oʻqituvchilari tarkibiga, ilmiy xodimlariga va oʻquv-yordamchi xodimlariga qoʻshimcha imtiyozlar berish haqida” 1992-yil 5-fevraldagi Farmonini bajarish choralari toʻgʻrisida” 1992-yil 13-martdagi 128-son qarori 1-bandining uchinchi xatboshi.